་བཤད་ཟླ་བའི་ལམ་ཉིད་དང་། །ལྟེ་བར་གང་བཤད་མུན་པ་ཉིད་རྒྱུ་བས། །ཕྱི་མ་
རྣམས་ལ་འཕོ་བའི་ཞག་ཡོད་མིན། །བདུན་བར་གང་བཤད་འཆི་ལྟས་ཁོ་ནར་རྒྱུ།
མ་རྣམས་ལ་རྒྱུ་བའི་ཞག་ཀྱང་མེད། །འདིར་བསྡུས་པའི་དོན་ནི་འདི་ཡིན་ཏེ། དང་པོ་དྲུག་
ལ་རྒྱུ་བ་དང་འཕོ་བ་གཉི་ག་ཡོད་ཅིང་། བདུན་པ་ལ་རྒྱུ་བ་ཁོ་ན་ཡོད་ལ། ཕྱི་མ་རྣམས་ལ་
ནི་རྒྱུ་བ་དང་འཕོ་བ་གང་ཡང་མེད་ཀྱི། འོན་ཀྱང་འཆི་བའི་ཞག་ཙམ་མོ་ཞེས་པ་དགོངས་
པས་སོ། །འདིར་རྒྱུ་བ་ཞེས་པ་ནི། འཆི་ལྟས་ཀྱི་ཞག་གོ །གལ་ཏེ་འདབ་མ་དང་པོ་ལ་རྒྱུ་
བ་དང་བཅས་པ་ཞེས་མ་གསུངས་པས། དེའི་ཉིན་ཞག་རྣམས་འཕོ་བ་ཁོ་ན་མ་ཡིན་ནམ་ཞེ་ན།
39

ཇོ་ནང་དཔེ་ཚོགས།
སྤྱིའི་དེབ་ཞེ་གཉིས་པ།
དང༌།
འདིར་རྒྱུ་བ་དང་བཅས་པ་ཞེས་པ་འདི་སྡེབ་སྦྱོར་གྱི་ངོར་གཉིས་པའི་སྐབས་ནས་བཟུང་སྟེ་
གསུངས་ཀྱང་། འཆི་ལྟས་ཀྱི་འཁོར་ལོ་ཉིན་ཞག་སྟོང་ཕྲག་བརྒྱད་ཅུར་གསུངས་པའི་ཕྱིར་
འཆི་ལྟས་དང་པོའི་ཉིན་ཞག་རྣམས་འཆི་ལྟས་ཀྱི་འཁོར་ལོར་མ་འདུས་པར་ཐལ་
བའི་སྐྱོན་ཡོད་པའི་ཕྱིར། འདབ་མ་དང་པོར་ཡང་རྒྱུ་བ་དང་བཅས་པ་དོན་གྱིས་གསུངས་
པར་རིག་པར་བྱའོ། །རྣམ་པ་གཞན་དུ་ན་སྟོང་བརྒྱད་ཅུ་རྩ་ལྔར་ཐལ་བ་བཟློག་པར་དཀའོ། །
གལ་ཏེ་འཆི་ལྟས་དང་པོ་ནི་འཆི་ལྟས་ཀྱི་འཁོར་ལོར་མི་གཏོགས་སོ། །སྙམ་ན་མ་ཡིན་ཏེ།
ཟླ་བ་འཆི་ལྟས་ཀྱི་སྐབས་ནས། དེ་ལྟར་ན་འཆི་ལྟས་ཀྱི་ཉིན་ཞག་དང་བཅས་པ་འཚོ་བའི་
ཟླ་བ་སུམ་ཅུ་རྩ་དྲུག་ལས་ཟླ་བ་དྲུག་སོང་སྟེ། ཞེས་གསུངས་པའི་ཕྱིར་རོ། །ཅི་སྟེ། གཡས་
གཡོན་མི་མཚུངས་སོ་ཞེ་ན། འདི་ལ་ཡིད་ཆེས་པའི་ལུང་དང་། རིགས་པ་དམ་པ་མཐུན་
སྣང་དུ་གྲུབ་ན། དེའི་ཚེ་དེའི་རྗེས་སུ་འབྲང་བར་བྱའོ། །ཡང་གྲུབ་པའི་སློབ་དཔོན་ནཱ་
ཞབས་ཀྱིས། རི་ནས་དྲག་པོའི་བར་ལ་ཡང་འཕོ་བ་ཡོད་པར་གསུངས་པ་མ་ཡིན་ནམ་ཞེ་ན།
རོའི་
བདེན་མོད་ཀྱི་འཕགས་པ་འཇིག་རྟེན་དབང་ཕྱུག་གི་ཞལ་སྔ་ནས་ཀྱང༌། དེ་ནས་བདུན་པ་
ལ་རྒྱུ་བའི་ཉིན་ཞག་གི་ཚོགས་ཉི་ཤུ་རྩ་བདུན་འདོར་རོ། །ཞེས་གསུངས་པའི་ཕྱིར་དང་།
བདུན་པ་ལ་ཉི་ཤུ་རྩ་བདུན་ཉིད་ལས་མེད་པའི་ཕྱིར། དེ་ལས་འཕོ་བ་མེད་པར་གྲུབ་ལ།
ལྷག་མ་རྣམས་ལ་ཡང་འཕོ་བ་མེད་པར་གྲུབ་སྟེ། ཇི་སྐད་དུ། ཉིན་ཞག་སུམ་ཅུ་རྩ་གསུམ་
པོ་འདི་རྣམས་ཀྱིས། རྩ་བརྒྱད་པ་དང་། དགུ་པ་དང་། བཅུ་པ་དང་། ཁྱིམ་གྱི་རྩ་བཅུ་གཅིག་
པ་དཀྱིལ་འཁོར་ལྔ་འབབ་པར་བྱེད་པ་ནི། ཉི་མའི་རབ་ཏུ་རྒྱུ་བས་འདོར་ཏེ། རྩ་གཡས་པ་
གཅིག་པུ་ནས་འབབ་པས་སོ། །ཞེས་པ་དང་། རྫོགས་པའི་དུས་དེ་ནས། ཁུ་བ་ཟད་པའི་
དོན་དུ་རྩ་གཡས་པ་ལ་སྲོག་ཉིན་ཞག་སུམ་ཅུ་རྩ་གསུམ་རྒྱུའོ། །ཞེས་པ་དང་། དེ་ལྟར་ན་
ཉིན་ཞག་སུམ་ཅུ་རྩ་གསུམ་དུ་གཡས་ཀྱི་རྩ་ལ་སྲོག་རྒྱུའོ། །ཞེས་གསུངས་པས་སོ། །དེས་
40

ཀུན་མཁྱེན་རྟོན་པ་བཞི་ལྡན།
འོད་དགུ་པ།
རྣལ་འབྱོར་པའི་འཆི་ལྟས་བརྟག་པ་རྩ་འགྲེལ།
བ་ལ།
ན་དེ་དག་གང་ཞིག་དཔང་དུ་བྱ་བ་མཁྱེན་པར་མཛོད་ཅིག །
དང་བོ་དྲུག་གིས་ཨུལ་དང་སྙིང་སྟོབས་འདོར། །བདུན་པས་དུས་རྫོགས་རྡུལ་ནུབ་ཁུ་
།འཆི་བ་ཞུགས་པས་བརྟན་པར་ནུས་མ་ཡིན། །འདིར་མངལ་བཟུང་བའི་ཆུ་སྲིན་
ནམ། གང་ལས་སྐྱེས་པའི་དུས་སྦྱོར་དེ་དང་པོས་བཟུང་ངོ་། །དེའི་ཕྱིར་གང་དག་ལུག་ནས་
རྩོམ་པ་དེ་དག་ནི་འཁྲུལ་པ་སྟེ། དེ་ནི་མི་མཉམ་པའི་དུས་སྦྱོར་ཡིན་པས། ཉི་མའི་འཆི་
ལྟས་ཅན་ལ་མི་སྲིད་པའི་ཕྱིར་དང་། ཟླ་བའི་འཆི་ལྟས་ལ་ཡང་ལུག་ལས་སྐྱེ་བར་ངེས་པ་
མེད་པའི་ཕྱིར་རོ། །དེ་བཞིན་དུ། དཔལ་ནཱ་རོ་པའི་ཞབས་ཀྱིས། ཁྱིམ་རྣམས་གཡས་སྐོར་
དུ་གསུངས་པ་དང་། གཞན་དག་གཡོན་སྐོར་དུ་འདོད་པ་རྣམས་ཀྱང་མ་བརྟགས་པ་ཁོ་ན་སྟེ།
གང་ཕྱིར་མཉམ་པའི་ཁྱིམ་དྲུག་གཡས་སུ་གནས་ཤིང་། མི་མཉམ་པའི་ཁྱིམ་དྲུག་གཡོན་དུ་
གནས་པའི་ཕྱིར་དང་། དེ་དག་ཀྱང་རེ་རེས་བར་དུ་ཆོད་པར་གསུངས་པའི་ཕྱིར་རོ། །དེའི་
ཕྱིར། འདོར་བ་ཡང་གཡས་དང་གཡོན་ནམ། གཡོན་དང་གཡས་སུ་སྤེལ་ནས་རེ་རེས་བར་
དུ་ཆོད་པའི་ཚུལ་གྱིས་རིགས་པར་བྱའོ། །གཞན་ཡང་། བརྒྱད་པ་མན་ཆད་ལ་བཅོ་ལྔ་རྒྱུས་
ན་བཅོ་ལྔ་ན་འཆི། བཅུ་རྒྱུས་ན་བཅུ་ན་འཆི་ཞེས་པ་ལ་སོགས་པར་འདོད་པ་དང་། ཡང་ལ་
ལ་འཆི་ལྟས་བདུན་པའི་རྗེས་ནས། ཉི་ཤུ་རྩ་བརྒྱད་དང་། རྩ་དགུ་དང་། སུམ་བཅུ་དང་།
སོ་གཅིག་དང་། སོ་གཉིས་དང་། སོ་གསུམ་རྒྱུས་ན། ཞག་བཅོ་ལྔ་དང་། བཅུ་དང་། ལྔ་དང་།
གསུམ་དང་། གཉིས་དང་། གཅིག་ན་འཆི་ཞེས་འདོད་པ་ལ་སོགས་པ་མུན་པས་སྤྲུལ་པ་དུ་
མ་ཞིག་སྣང་བས་དེ་དག་ལ་ཡིད་བརྟན་པར་མི་བྱའོ། །འཁོར་ལོ་མ་ནོར་བ་ཡང་ཁོ་བོས་
བཀོད་པ་ལོགས་ཤིག་ན་ཡོད་པས་དེ་ལས་ཀྱང་ཞིབ་ཏུ་རྟོགས་པར་གྱུར་ཅིག །
འཆི་ལྟས་རྣམ་བདུན་ལྷག་མ་འཚོ་བའི་ལོ། །གསུམ་མིག་གཟུགས་དང་དེ་བཞིན་ཟླ་
བ་ནི། །དྲུག་གཟུམ་ཟུང་དང་ཟླ་བར་གང་གཟུངས་པ། །རགས་པ་ཙམ་མོ་ལྷག་མ་མཚུངས་
41

ཇོ་ནང་དཔེ་ཚོགས།
སྤྱིའི་དེབ་ཞེ་གཉིས་པ།
།མིག་
པར་བཤད། །ཅེས་པ་གོ་བླ་སྟེ། བརྒྱད་པ་མན་ཆད་ནི་སྔར་བཤད་པ་དང་གཅིག་པ་ཉིད་དོ། ། །
ད་ནི་གཉིས་པ། ཟླ་བས་འཆི་བའང་དུས་མེའི་ཟླ་བ་ལས། །མེ་ཡི་ཟླ་བ་རྩ་རེ་འདོཪ་
མོད་ཀྱི། །འོན་ཀྱང་དང་པོ་ཞག་གསུམ་དམན་པའི་རོས། །བཅུ་གཉིས་པ་ནི་གཡས་ཀྱི་
ཞག་གཉིས་དང་། །དབུ་མའི་ཞག་གིས་ཀུན་གྱི་ལྟེ་བ་འདོར། །ཅི། ཟླ་བ་འདི་རྣམས་རྒྱུ་
བའམ་འཕོ་བ་གང་གི་བདག་ཉིད་ཡིན་ཞེ་ན། སྨྲས་པ།
ཟླ་བ་མཐའ་དག་རྒྱུ་བ་ཞག་རེ་དང་། །འཕོ་བ་ཉི་ཤུ་དགུ་མཚུངས་དེ་ལྟ་ནའང་།
མཚོ་དྲུག་པར་རྒྱུ་མེད་འོན་ཀྱང་འདི། །མཐའ་ཡི་ཉིན་ཞག་གསུམ་བོར་རིག་པར་བྱ། །
ཞེས་པ་སྟེ། ཟླ་བ་སུམ་ཅུ་རྩ་དྲུག་ལ་འཆི་ལྟས་ཀྱི་ཞག་གསུམ་ཅུ་རྩ་གསུམ་རྒྱུ་ཞིང་། གསུམ་
གསུམ་གྱིས་རྩ་རེ་རེ་འདོར་ལ། ཟླ་བ་གཉིས་པ་དང་། བཞི་པ་དང་། དྲུག་པ་ལ་གང་རྒྱུ་བ་
མེད་པ་དེ་དང་དེ་ནི་མཐར་གཡས་དང་དབུས་སུ་འབབ་པས་ཁྱིམ་བཅུ་གཉིས་པ་དང་།
ཀུན་གྱི་ལྟེ་བ་འདོར་ཞེས་པའི་དོན་ཏོ། །
འདིར་ནི་ཉི་མས་ཟླ་བའི་ཡུལ་རྣམས་དང་། །ཟླ་བ་ཡིས་ཀྱང་ཉི་མའི་ལོན་ཏན་བཟུང་། །
དེ་ལྟར་འཁྲུགས་པས་དུས་མིན་འཆི་བ་བསྟན། །ཉི་མས་ཟླ་བའི་ཡོན་ཏན་ལྔ་བཟུང་ནས་
འཆི་ལྟས་ཀྱི་ཉིན་ཞག་ངེས་པར་བསྟན་ཏེ། ཁྱིམ་ལྔ་ལ་ཉིན་ཞག་ལྔ་ནས་ཉི་ཤུ་རྩ་ལྔའི་བར་
དུ་ལྔ་ལྔ་འཕེལ་པས་སོ། །དྲུག་པ་དང་བདུན་པ་ལ་ནི་སྙིང་སྟོབས་དང་། རྡུལ་ཟད་པའི་
དོན་དུ་རེ་རེ་ལྷག་པས་སོ། །དེ་བཞིན་དུ།ཟླ་བ་ཡིས་ཀྱང་ཉི་མའི་ཡོན་ཏན་གསུམ་བཟུང་
ནས། རྩ་རེ་རེ་འདོར་བ་ལ་ཞག་གསུམ་གསུམ་གྱིས་ངེས་པ་བསྟན་ཏོ། །ཞེས་པ་གཉི་གའི་
མཇུག་བསྡུས་པའོ། །
ད་ནི་དུས་སུ་འཆི་བ་སྟོན་ཏེ། དང་པོ་ཕྱེད་བཅས་ཟླ་བས་དམན་པའི་ལོར། །འཆི་བ་
མེད་དོ་དེ་སྟེང་འཆི་བ་ལོ། །རོ་དང་མཁའ་རོ་མཁའ་མེར་དབུགས་སྲང་དབྱུག །འཕེལ་བ་
42

ཀུན་མཁྱེན་རྟོན་པ་བཞི་ལྡན།
པོད་དགུ་པ།
རྣལ་འབྱོར་པའི་འཆི་ལྟས་བརྟག་པ་རྩ་འགྲེལ།
རྫོགས་ནས་ཞག་ཏུ་གྲུབ་པས་ན། །ཕྱེད་བཅས་ཟླ་བས་དམན་པའི་རི་བུག་ལོར། །འཆི་བ་
རིམ་འཕེལ། ཞེས་པ་ནི་དུས་སུ་འཆི་ན་ཕྱེད་བཅས་ཟླ་བས་དམན་པའི་ལོ་དང་པོ་ལ་འཆི་
བ་མི་རྒྱུའོ། །དེ་ནས་གཉིས་པ་ལ་གཡོན་ནས་ནམ་མཁའ་དཀྱིལ་འཁོར་ལ་འཆི་བའི་དབུགས་
གཅིག་དང་། གསུམ་པ་ལ་གཡས་ནས་སའི་དཀྱིལ་འཁོར་ལ་གཉིས་རྒྱུའོ། །དེ་བཞིན་དུ།
བཞི་པ་དང་། ལྔ་པ་ལ་གཡོན་དང་། གཡས་ནས་གསུམ་དང་བཞི་རྒྱུ་ཞིང་། དྲུག་པ་དང་།
བདུན་པ་ལ་ཡང་གཡོན་དང་གཡས་ནས་ལྔ་དང་དྲུག་རྒྱུ་སྟེ། དེ་ཡང་བགྲོད་པ་སྔ་མ་ལ་རྒྱུ་
ཞིང་། ཕྱི་མ་ལ་མི་རྒྱུ་བའི་ཚུལ་གྱིས་སོ། །དེ་ནས་ལོ་དྲུག་ཅུ་ལོ་སྔ་མ་བཞིན་དུ། ཆུ་སྲང་
གཅིག་ནས་དྲུག་ཅུའི་བར་དུ་འཕེལ་ལོ། །དེ་ནས་ལོ་སུམ་ཅུའི་བགྲོད་པ་དྲུག་ཅུ་ལ་སྔ་མ་
བཞིན་དུ། ཆུ་ཚོད་གཅིག་ནས་དྲུག་ཅུའི་བར་དུ་འཕེལ་ཏེ། དེ་ཡང་བགྲོད་པ་རྣམས་ཀྱི་ཕྱེད་
སྔ་མ་ལ་རྒྱུ་ཞིང༌། ཕྱི་མ་ལ་མི་རྒྱུ་བའི་ཚུལ་གྱིས་སོ། །དེ་ཡང་ཆུ་ཚོད་བཅུ་གཉིས་ ཀྱིས་
གཡོན་དང་གཡས་ལ་ནམ་མཁའ་དང་སའི་དཀྱིལ་འཁོར་རྫོགས་ནས་ཉི་ཤུ་རྩ་བཞི་དང༌།
སུམ་ ཅུ་ རྩ་ དྲུག་ དང་། བཞི་ བཅུ་ རྩ་ བརྒྱད་ དང་། དྲུག་ ཅུ་ ཐམ་ པས་ ས་ དང་ ནམ་ མཁའི་
མཐར་ཐུག་པ་དཀྱིལ་འཁོར་ཐམས་ཅད་རྫོགས་ཏེ་ཕྱེད་བཅས་ཟླ་བ་དམན་པའི་ལོ་དགུ་
བཅུ་རྩ་བདུན་གྱི་མཚམས་སུའོ། །དེ་ནས་འཆི་བ་ཞག་གི་རང་བཞིན་དུ་རྒྱུ་སྟེ། ལོ་གསུམ་
དང་ཕྱོགས་གསུམ་དང་མངལ་བཟུང་བའི་ཟླ་བ་དང་མཐའི་ཉིན་ཞག་གི་བར་དུའོ། །
དེ་དང་དེས་ཁམས་ཚོགས་འདོར་བ་ནི། དེ་ནས་འཆི་བའི་ཞག །ལག་མིག་དྲག་པོས་
དཀྱིལ་འཁོར་ལ་སོགས་དང་། །ཆུ་མེས་ཁམས་སོགས་འདོར་རོ་དེ་དག་ཀྱང་། །གཟུགས་
ནས་ཉེར་དགུ་མིག་ནས་སུམ་ཅུའི་བར། །མི་མཉམ་མཉམ་པར་རྒྱུ་དང་འཕོ་བའི་ཞག །
མཁའ་མེ་བུ་གས་དཀྱིལ་འཁོར་རྣམས་འདོར་ཞིང་། །ཟླ་མེ་ལག་མེ་དུས་མེར་རྒྱུ་དང་འཕོ། །
མིག་བུག་ཟླ་བས་སྙིང་སྟོབས་ལ་སོགས་ཀྱང་། །དུས་མེ་གཡས་ཀྱི་ཕུང་པོ་ལྔ་སོགས་དང༌། །
43

ཇོ་ནང་དཔེ་ཚོགས།
སྤྱིའི་དེབ་ཞེ་གཉིས་པ།
དབུ་མར་གཅིག་གིས་དྲུག་པ་ཀུན་འདོར་བས། །དུས་སུ་འཆི་བ་དུས་མདའ་དྲག་བོས་སོ། །
འདིར་མཉམ་པའི་དུས་སྦྱོར་དུ་འཕོ་བ་ལས་སྐྱེས་ན་གཡས་ནས་ཞག་གཉིས་རྒྱུ་བ་དང་ཞག་
གཉིས་འཕོ་ བའོ། །དེ་ ནས་ གཡོན་ ལ་ གཅིག་ རྒྱུ་ བ་ དང་གཅིག་འཕོ་ བ་ སྟེ། དེ་བཞིན་དུ།
གཡས་ནས་བཞི་རྒྱུ་བ་དང་འཕོ་བ་དང༌། གཡོན་ནས་གསུམ་རྒྱུ་བ་དང་འཕོ་བ་དང་། སླར་
ཡང༌། གཡས་ནས་དྲུག་རྒྱུ་བ་དང་འཕོ་བ་དང༌། གཡོན་ནས་ལྔ་རྒྱུ་བ་དང་འཕོ་བ་རྣམས་
ཀྱིས་གཡས་སུ་སའི་དཀྱིལ་འཁོར་དྲུག་དང་། གཡོན་དུ་ནམ་མཁའི་དཀྱིལ་འཁོར་དྲུག་
འདོར་ རོ། །དེ་བཞིན་དུ། གཡས་ལ་བཅུ་གཉིས་དང་། བཅོ་བརྒྱད་དང༌། ཉི་ ཤུ་ རྩ་ བཞི་
དང་། སུམ་ཅུའི་མཐར་ཐུག་པ་མཉམ་པའི་རྒྱུ་བ་དང་འཕོ་བ་རྣམས་ཀྱིས་ཆུ་དང་མེ་དང་
རླུང་ དང་ སྟོང་ པའི་ དཀྱིལ་ འཁོར་ འདོར་ཞིང་། གཡོན་ལ་བཅུ་གཅིག་དང་། བཅུ་བདུན་
དང་། ཉི་ཤུ་རྩ་གསུམ་དང་། ཉི་ཤུ་རྩ་དགུའི་མཐར་ཐུག་པ་མི་མཉམ་པའི་རྒྱུ་བ་དང་འཕོ་
བ་རྣམས་ཀྱིས་རླུང་དང་མེ་དང་ཆུ་དང་སའི་དཀྱིལ་འཁོར་འདོར་རོ། །དེ་ནས་གཡོན་དུ་
སུམ་ཅུ་རྩ་གཅིག་རྒྱུ་བ་དང་འཕོ་བས་སྙིང་སྟོབས་དང་བད་ཀན་འདོར་ཞིང༌། གཡས་ནས་
སོ་གཉིས་རྒྱུ་བ་དང་འཕོ་བས་རྡུལ་དང་འཁྲིས་པ་འདོར་ལ། སླར་ཡང༌། གཡོན་ནས་སོ་
གསུམ་རྒྱུ་བ་དང་འཕོ་བས་མུན་པ་དང་རླུང་གི་ཁམས་འདོར་རོ། །ཅི་སྟེ། མི་མཉམ་པའི་
དུས་སྦྱོར་དུ་འཕོ་བ་ལས་སྐྱེས་ན་གཡོན་ནས་བརྩམས་ཏེ་དཀྱིལ་འཁོར་རྣམས་འདོར་ལ།
ཡོན་ཏན་གསུམ་འདོར་བ་ནི་ཐམས་ཅད་གཡོན་ཉིད་ནས་རྩོམ་མོ། །དེ་ལྟར་ལོ་གསུམ་
ཕྱོགས་གསུམ་གྱི་ཉིན་ཞག་ལས་ཉི་ཤུ་རྩ་གཉིས་ལྷག་པའི་བརྒྱ་ཕྲག་བཅུ་གཅིག་སོང་ནས།
ལྷག་མ་ཞག་གསུམ་དང༌། །མངལ་བཟུང་བའི་ཟླ་བ་སྟེ། སུམ་ཅུ་རྩ་གསུམ་ནི་གཡས་ཉིད་
ནས་རྒྱུ་བས་ཕུང་པོ་ལྔ་ལ་སོགས་པ་ལྔ་ཚན་དྲུག་འདོར་རོ། །ལྷག་མ་རྣམས་ནི་བརྡ་ཕྲད་
པར་ཟད་དོ། །ཅི། དཔལ་ནཱ་རོ་པའི་ཞབས་ཀྱིས། མཐའ་ཡི་ཉིན་ཞག་སུམ་ཅུ་རྩ་གསུམ་པོ་
44

ཀུན་མཁྱེན་རྟོན་པ་བཞི་ལྡན།
པོད་དགུ་པ།
རྣལ་འབྱོར་པའི་འཚི་ལྟས་བརྟག་པ་རྩ་འགྲེལ།
འདི་ཡང་གཡས་དང་གཡོན་དུ་འཕོ་བའི་ཆོས་ཅན་དུ་གསུངས་པ་མ་ཡིན་ནམ། འདིར་འཕོ་
བ་མེད་པར་གཡས་ཉིད་ནས་རྒྱུ་ཞེས་པ་ཕྱིན་ཅི་ལོག་གོ་ཞེ་ན། བདེན་མོད་ཀྱི། དཔལ་དྲི་
མ་མེད་པའི་འོད་ལས། མངལ་བཟུང་བའི་ཟླ་བའི་ཉིན་ཞག་གི་ཚོགས་ཉིན་ཞག་སུམ་ཅུའི་
བདག་ཉིད་དང་། འཕོ་བ་དག་གི་མཚན་མོ་གསུམ་གྱི་བར་དུ་གཡས་པའི་རྩ་ལ་རྒྱུ་ཞིང༌།
འཕོ་བ་ཐམས་ཅད་མེད་པས་ཉིན་ཞག་སུམ་ཅུ་གསུམ་གྱི་བར་དུ་ཕུང་པོ་དང་ཁམས་རྣམས་
རྣམ་པར་གཅོད་པ་སྟེ། འདིར་གཟུགས་ལ་སོགས་པའི་ཕུང་པོ་ལྔ་དང། ཞེས་པ་ལ་སོགས་
པ་གསུངས་པས། གང་ཕྱིན་ཅི་ལོག་ཏུ་འགྱུར་བ་ལེགས་པར་སོམས་ཤིག། མི་རིགས་པའང་
མ་ཡིན་ཏེ། གོང་དུ་གཡོན་ལ་སུམ་ཅུ་རྩ་གསུམ་རྒྱུས་པའི་མཐར། གཡས་ལ་ཡང་སུམ་ཅུ་
རྩ་གསུམ་རྒྱུས་ནས། དབུ་མར་གཅིག་གིས་ཐམས་ཅད་འདོར་རོ། །ཞེས་པ་ནི་ཆ་སྙོམས་
པའི་ཕྱིར་ཤིན་ཏུ་ངོ་མཚར་བ་ཡང་ཡིན་ནོ། །འདི་གཉིས་ཀྱིས་མཐའ་ཡི་རྒྱུ་བ་ནི་གཡས་
པའི་རྩ་ལའོ། །ཞེས་པ་ཡང་ལེགས་པར་བཤད་པ་ལྟ་སྙམ་དུ་སེམས་སོ། །ཀྱེ་མ་དིང་སང་
འདི་ན་མཁས་གཞན་ལ། །རྒྱ་གར་མཁས་པའི་ལུང་རེ་བྱུང་བས་ཆོག །བདག་ནི་རྒྱལ་དང་
དཔལ་ལྡན་ས་བཅུ་པའི། །གསུང་དང་འགལ་ན་དེ་ལ་ཡིད་མི་རྟོན། །ཞེས་པ་ནི་བར་སྐབས་
ཀྱི་ཚིགས་སུ་བཅད་པའོ། །ཇི་སྲིད་ཉི་ཟླའི་རྒྱུ་བ་མ་ཉམས་པ་དེ་སྲིད་དུ་སྐྱེ་བ་དང་འཆི་བས་
ཡང་དང་ཡང་དུ་སྡུག་བསྔལ་བས་ན། ཀྱི་ཧུད་ད་ནི་རྡོ་རྗེའི་རྣལ་འབྱོར་གྱིས། །ཉི་ཟླའི་རྒྱུ་བ་
རབ་བཅོམ་ཉི་ཟླ་གཞན། །རྡོ་རྗེ་ཉི་མ་རྡོ་རྗེ་ཟླ་བ་ཆེ། །མི་ཕྱེད་རོ་མཉམ་ཨེ་ཝཾ་གནས་ཐོབ་
ཤོག །གནས་དང་གནད་ཀྱི་གནས་ཙམ་འདིར་བསྡུས་ཀྱི། །རྒྱས་པར་རྒྱས་འགྲེལ་ཉིད་ལས་
རྟོགས་ཞེས་པ། །ཆོས་འཛིན་ཆོས་གྲགས་དབལ་གྱིས་གསུང་བྱོན་ནས། །ཤེས་ལྡན་ཤེས་
རབ་རྒྱལ་མཚན་གུས་པས་སྦྱར།། །།སེམས་ཅན་ཐམས་ཅད་ལ་ཕན་ཐོགས་ཆེན་པོ་རྟག་
ཏུ་འབྱུང་བར་གྱུར་ཅིག། །།(མ་དཔེ་འབྲས་དཔེ་རྙིང་ཕྱི་ལ། ༢༠༧ སྦར་མ་དང་། ཕྱི་ལ། ༡༥༤ དབུ་ཅན་བྲིས་མ་ཞིག་ཡིན།)
45



ཀུན་མཁྱེན་རྟོན་པ་བཞི་ལྡན།
བོད་དགུ་པ།
བདེན་པ་གཉིས་ཀྱི་ཚོན་གྱིས་གཏན་ལ་